Tom prigodom u dvorani Glazbene škole održana je zajednička svečana sjednica Senata Sveučilišta u Slavonskom Brodu, Sveučilišnog savjeta i Gospodarskog vijeća. Na svečanoj su sjednici, osim prigodnih govora rektora Sveučilišta te uzvanika, dodijeljena i priznanja najuspješnijim studenticama i studentima.
Obilježavanje Dana Sveučilišta u Slavonskom Brodu, počelo je još u ponedjeljak, a tijekom cijelog ovoga tjedna tim povodom održano je mnoštvo aktivnosti. Najsvečanije je bilo danas. Održana je zajednička sjednica Senata i Savjeta Sveučilišta. Prošlo je dugih sedam godina od izglasavanja Zakona o osnivanju Sveučilišta u Slavonskom Brodu 25. rujna 2015. godine.. U pravom smislu riječi zaživjelo je tek 2020., a sada već slavi drugi rođendan.